聖公會鄧肇堅中學

聖公會鄧肇堅中學（英文：Sheng Kung Hui Tang Shiu Kin Secondary School）係香港一間基督教男女子中學，位於灣仔愛群道9號，由聖公會港澳教區創辦，1962年成立。呢間學校用英文教。學校嘅中文校訓係「恒心，寬恕，容忍」，而希臘文校訓係「HYPOMONE」。現任校長係袁經恒。 學校特色 禮堂（肇堅堂）佔地9000平方呎，比大部份學校嘅禮堂大，成個綠色八角形，外面睇落似馬戲團嘅帳幕，裝冷氣，舞台係個標準舞台，適合大型表演。 3層有冷氣嘅多功能體育館，入面有有蓋恆溫游泳池、壁球室、同排舞室等。 主要設施 19000平方尺嘅有冷氣禮堂（肇堅堂） 31個有冷氣課室，全部設有投影機 10個特別活動室，畀學術，文藝及教學之用 6所科學實驗室 多媒體學習室（MMLC） 視像室（AV room） 一個有20000本藏書，電視錄像閣、互聯網閣嘅空調圖書館 一多用途體育館（有舞蹈室、壁球室以及室內游泳池） 一個室外籃球場 一個地下小教堂 課程 初中課程 學生一定要讀中文、英文、數學、通識教育、中國歷史、世界歷史、地理、CML、音樂、體育、視覺藝術同埋宗教科。 中一至中二級同學亦要修讀普通話、科學、設計及工藝以及家政。中三學生要修讀生物、化學、物理、創意及工藝以埋個人理財教育。 新高中課程 所有學生都要讀核心課程，包括英文、中文、數學、通識教育、宗教教育、音樂同埋體育科。 學生亦可以選修以下呢啲科目： 數學延伸單元1／2 生物 化學 物理 中國歷史 中國文學 經濟 地理 世界歷史 企業、會計及財務概論 社制 而家校內設有四個社，浚、泓、滙、灝。 學校經常舉辦社制比賽，大部份比賽都係喺體育方面，好似水運會、陸運會。年終時以成績作結算，評出最佳嘅社。 領袖生（Prefect） 領袖生當值會着全身開胸黑袍，領袖生長嘅黑袍更有紫色絲帶作襯邊，以資識別。黑袍嘅外貌，係同香港大學嘅綠袍好相似。 交通 港鐵： 港島綫 ：銅鑼灣站A出口 巴士：1、8X、10、19、76、90、92、97、101、111、117 出面網頁 聖公會鄧肇堅中學嘅官方網站 學校歷史